Anzjan ta' 77 sena tilef ħajtu waqt li kien pożittiv għall-Covid-19 biex minn meta feġġgħet il-pandemija, Malta kellha 445 vittma. Intant, fl-aħħar 24 siegħa, saru 2,601 test fejn instabu 37 persuna pożittivi għall-virus. 49 oħra fiequ biex hekk il-każi attivi naqsu għal 710. Fl-isptar hemm total ta' 29 pazjent u tnejn minnhom jinsabu fl-ITU. Malta għandha 413,844 persuna li hija mlaqqma kompletament filwaqt li 415,254 ħadu mqar doża waħda. Mil-lum ukoll bdew jiġu amministrati l-ewwel boosters tal-vaċċin lill-anzjani residenti fi djar ta' kura.